চণ্ডী লাহিড়ী

চণ্ডী লাহিড়ী (১৩ মার্চ ১৯৩১ — ১৮ জানুয়ারি ২০১৮) ছিলেন একজন ভারতীয় বাঙালি ব্যঙ্গচিত্রী ও লেখক। চণ্ডী লাহিড়ী বৃটিশ ভারতের নদীয়ার নবদ্বীপের বুড়ো শিবতলায় তাঁর মামার বাড়িতে ১৯৩১ খ্রিস্টাব্দের ১৩ মার্চ জন্মগ্রহণ করেন। পিতা মোহিনীমোহন লাহিড়ী ছিলেন বর্ধমান জেলার চণ্ডীপুরের বাসিন্দা। প্রথমে নবদ্বীপ হিন্দু স্কুলে তাঁর পড়াশোনা শুরু হয়। নবদ্বীপ বিদ্যাসাগর কলেজ থেকে স্নাতক হন। পরে চলে আসেন কলকাতায়। কলকাতা বিশ্ববিদ্যালয় থেকে বাংলায় এম.এ.করেন। দীর্ঘ পাঁচ দশক ধরে বাংলা কার্টুনচর্চার সাথে যুক্ত ছিলেন তিনি। ১৯৫২ সালে তাঁর কর্মজীবন শুরু হয় দৈনিক লোকসেবক পত্রিকায় সাংবাদিকতার কাজে। এরপর ১৯৬১ সালে ব্যঙ্গচিত্রী হিন্দুস্তান স্ট্যান্ডার্ড পত্রিকায় কার্টুনচর্চা শুরু করেন। আনন্দবাজার পত্রিকায় ১৯৬২ সালে যোগ দিয়েছিলেন। এছাড়াও সর্বভারতীয় নানা পত্রিকায় কার্টুন এঁকেছেন। তাঁর অসংখ্য ব্যঙ্গচিত্র ভারতের বিভিন্ন পত্রপত্রিকায় প্রকাশিত হয়েছে। পশ্চিমবঙ্গ রাজ্যের ক্রেতা সুরক্ষা দফতরের জন্য কার্টুন এঁকেছেন তিনি। চণ্ডী লাহিড়ীর সৃষ্ট পকেট কার্টুন 'তির্যক' ও ছোটোদের জন্য সৃষ্ট কমিকস জনপ্রিয় হয়। রাজনৈতিক ও সামাজিক দুই ধরনের কার্টুন আঁকতেন চণ্ডী লাহিড়ী। তিনি কার্টুন নিয়ে বেশ কয়েকটি বই লিখেছেন। যার মধ্যে রয়েছে কার্টুনের ইতিবৃত্ত, বাঙালির রঙ্গব্যঙ্গচর্চা, গগনেন্দ্রনাথ: কার্টুন ও স্কেচ। তাঁর কার্টুন সংগ্রহের নাম চণ্ডী লুকস অ্যারাউন্ড এবং ভিজিট ইন্ডিয়া উইথ চণ্ডী। ব্যঙ্গচিত্রী হিসেবে ডেভিড লোয়ির অনুরাগী ভক্ত ছিলেন তিনি। তাঁর সমকালীন শিল্পী হিসেবে বিখ্যাত সাহিত্যিক আর. কে. নারায়ণের ভাই ব্যঙ্গচিত্রী রাসীপুরম কৃষ্ণস্বামী লক্ষ্মণ, মারিও মিরান্দা, কুট্টি প্রমুখের সঙ্গে তাঁর সখ্যতা গড়ে উঠেছিল। কেবল ব্যঙ্গচিত্র অঙ্কন নয়, নিজের দক্ষতায় অনেকগুলি অ্যানিমেশন চলচ্চিত্রও নির্মাণ করেছেন তিনি, যার মধ্যে 'হংসরাজ', 'ধন্যিমেয়ে', 'মৌচাক', 'চারমূর্তি' প্রভৃতি খুবই বিখ্যাত। তাঁর মেয়ে তৃণার সঙ্গে যৌথভাবে 'মানুষ কি করে মানুষ হল' নামে তাঁর একটি নৃবিজ্ঞান বিষয়ক কাজের জন্য দিল্লি বিশ্ববিদ্যালয়ের পক্ষ থেকে নরসিংহ দাস পুরস্কারে সম্মানিত হন চণ্ডী লাহিড়ী। Visit India with Chandi (চণ্ডীর সাথে ভারত পরিব্রাজন)। কলকাতা: ইন্ডিয়ান পাবলিকেশনস, ১৯৭৩। Chandi Looks Around (তাকিয়ে দেখেন চণ্ডী)। কলকাতা: এম. সি. সরকার অ্যান্ড সানস, ১৯৮৭। কার্টুনের ইতিবৃত্ত। কলকাতা: তথ্য ও সংস্কৃতি বিভাগ, পশ্চিমবঙ্গ সরকার, ১৯৯৫; কলকাতা: পশ্চিমবঙ্গ বাংলা আকাদেমি, ২০১৯। কথায় কথায়। কলকাতা: নিউ এজ পাবলিশার্স, ২০০৩। লেখক-সমাহৃত চুটকি ও ঘটনাণুর (অ্যানেকডোট) সংকলন। গগনেন্দ্রনাথ: কার্টুন ও স্কেচ। কলকাতা: সাহিত্য সংসদ, ২০০৪। বাঙালির রঙ্গব্যঙ্গচর্চা (সম্পা.)। কলকাতা: পত্রভারতী, ২০১৬। ২০১৮ সালের ১৮ জানুয়ারি চণ্ডী লাহিড়ীর মৃত্যু হয়। "'চণ্ডীদা,কথা রাখলেন না'"। সংগ্রহের তারিখ ২০২০-১২-০২।  "চলে গেলেন কিংবদন্তি কার্টুনিস্ট চন্ডী লাহিড়ী"। সংগ্রহের তারিখ ২৯ নভেম্বর ২০১৮। [স্থায়ীভাবে অকার্যকর সংযোগ] "Visit India with Chandi"। গুডরিডস।  Lahiri, Chandi (১৯৮৭)। Chandi looks around. (English ভাষায়)। Calcutta: M.C. Sarkar & Sons। ওসিএলসি 19002031। উদ্ধৃতি শৈলী রক্ষণাবেক্ষণ: অচেনা ভাষা (link) "কার্টুনের ইতিবৃত্ত নিয়ে লেখা | কার্টুন পত্তর" (ইংরেজি ভাষায়)। সংগ্রহের তারিখ ২০২১-০৯-২৮।  "কার্টুনের ইতিবৃত্ত"। বুবুক। [স্থায়ীভাবে অকার্যকর সংযোগ] লাহিড়ী, চণ্ডী (২০০৩)। কথায় কথায়। কলকাতা: নিউ এজ পাবলিশার্স। আইএসবিএন 81-7819-060-5।  লাহিড়ী, চণ্ডী; ঠাকুর, গগনেন্দ্রনাথ (২০০৪)। গগনেন্দ্র নাথ: কার্টুন ও স্কেচ। কলকাতা: সাহিত্য সংসদ। আইএসবিএন 978-81-7955-024-3। ওসিএলসি 55961111।  "বাঙালির রঙ্গব্যঙ্গচর্চা - চণ্ডী লাহিড়ী"। www.rokomari.com (ইংরেজি ভাষায়)। সংগ্রহের তারিখ ২০২১-০৯-২৮।  "Bangalir Rangabyango Charcha"। Patra Bharati | Prestigious Bengali Books (ইংরেজি ভাষায়)। ২০২১-০৯-২৮ তারিখে মূল থেকে আর্কাইভ করা। সংগ্রহের তারিখ ২০২১-০৯-২৮।  "বাংলায় পকেট কার্টুনের স্রষ্টা চণ্ডী লাহিড়ী প্রয়াত, শোকাহত শিল্পীমহল"। sangbadpratidin (ইংরেজি ভাষায়)। সংগ্রহের তারিখ ২০২১-০৯-২৮।